เรื่องร้องเรียน: เส้นทางลัดซอยสุเหร่าใหม่ เชื่อมระหว่างถนนสังฆสันติสุข และถนนผดุงพันธ์ รถบันทุกขนาดใหญ่วิ่งเข้าออกตลอก ทั้งที่เป็นทางชุมชนขนาดเล็ก ทำให้ฝาท่อปิดทางด้านข้างพังเสียหายตลอด รถเล็กถ้ามากลางคืนถ้าไม่คุ้นเคยกระจะโดนกระแทกจากฝาท่อที่เสียหายได้ อันตรายมาก
การดำเนินการของเจ้าหน้าที่: กรณีฝาท่อระบายน้ำภายในซอยสังฆสันติสุข 45 ชำรุดนั้น สำนักงานเขตหนองจอกขอเรียนให้ทราบว่าขณะนี้อยู่ระหว่างดำเนินการจ้างเหมาซ่อมแซมฝาบ่อท่อระบายน้ำ ค.ส.ล. ภายในซอยดังกล่าว โดยจะลงนามสัญญาจ้างเหมาในวันที่ 28 ก.พ.2566 กำหนดงานแล้วเสร็จภายใน 60 วัน
ความเห็นของผู้แจ้ง: เจ้าหน้าที่ตอบรับไวมากค่ะ แต่ไม่แน่ใจเส้นนี้จริงๆ รถบรรทุกวิ่งได้ใช่ไหมคะ ไม่อย่างนั้นเจ้าหน้าที่ก็จะต้องซ่อมไปเรื่อยๆ ค่ะ ขนาดถนนกับขนาดรถที่วิ่งมันดูไม่ไปด้วยกันค่ะ
พื้นที่: แขวงกระทุ่มราย เขตหนองจอก กรุงเทพมหานคร